Diari Oficial de la Generalitat Valenciana


Sumari del DOGV 4589, del 17-09-2003 (2003/10352)

Informació pública de les alternatives de programa per al desenvolupament d'una actuació integrada en l'àmbit denominat SUR Àrea de Repartiment 1.
--------------------------------------------------------------------------------------------------------------------------------------------------

### Dades del document

Número de DOGV
:   4589

Data del DOGV
:   17-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10614


Organisme emissor
:   Ajuntament de Peníscola

Tipus de document
:   Anunci

Informació pública de les alternatives de programa per al desenvolupament d'una actuació integrada en l'àmbit denominat SUR Àrea de Repartiment 1. [2003/F10009]
  
L'alcalde president de l'Ajuntament de Peñíscola (Castelló), fa saber:
  
Que amb esta data he firmat la resolució següent:
  
«Decret número 647/2003. El període d'informació pública de les alternatives de programa per al desenvolupament d'una actuació integrada en l'àmbit denominat SUR Àrea de Repartiment 1, presentades per Investalco, SA, i Incosa, va finalitzar el dia 8 d'octubre de 2002. El mateix dia 8 d'octubre, és a dir, l'últim dia de l'exposició pública de les alternatives inicials, es presentaren les alternatives tècniques en competència amb les anteriors següents: Incosa, SA (reg. D'entrada núm. 7.060), Golf Peñíscola, SA (reg. d'entrada núm. 7.068), Nuespri, SL (reg. d'entrada núm. 7.069), Ensanche Urbano, SA (reg. d'entrada núm. 7.072), Investalco, SA (reg. d'entrada núm. 7.073), Investalco, SA (reg. d'entrada núm. 7.074), Construcciones Castellón 2000, SAU (reg. d'entrada núm. 7.082). Les anteriors alternatives s'integren, igualment, amb documents d'homologació, plans parcials i avantprojecte o projecte d'urbanització.
  
El Tribunal Superior de Justícia de la Comunitat Valenciana, en la sentència de 5 de febrer de 2003, analitzant el problema que planteja l'article 46.4 de la Llei Reguladora de l'Activitat Urbanística, ha dictaminat que «la presentació d'una alternativa, substancialment distinta a l'original, determina l'obertura d'un nou període d'informació pública», i aclarix que «... l'expressió alternativa tècnica original de l'article 47.5 resulta equivalent a l'expressió ?alternativa tècnica substancialment distinta- de l'article 46.4 de la LRAU», atés que «original és un adjectiu que no s'aplica a les coses que no són repetició, còpia o imitació d'altres». En la mateixa sentència es conclou que «l'article 52 de la LRAU exigix l'exposició pública del pla amb els mateixos terminis dels programes, i no és excusable, per consegüent, l'exposició pública del pla parcial, i la falta d'exposició trenca les garanties de defensa de tots els afectats i vicia de nul·litat la seua aprovació».
  
De l'examen de les alternatives presentades s'arriba a la conclusió que cada una d'estes és original, en la mesura en què cada una conté una distinta formulació del pla parcial que servirà de base a la programació que es proposa.
  
Les dues primeres alternatives tècniques ?les d'Incosa i Investalco, SA- han tingut l'oportú tràmit d'informació pública, de manera que les exigències de publicació del pla parcial que contenen es troben satisfetes.
  
No passa el mateix amb totes les altres, que presentades l'últim dia del període d'informació pública de les primeres, no han tingut la publicitat que exigix la llei, i tampoc l'han tingut en els plans parcials que formen part de les alternatives esmentades.
  
Vist l'informe emés al respecte pel secretari general de l'ajuntament, per mitjà d'este decret resolc:
  
1. Sotmetre a informació pública, mitjançant edicte que es publicarà en el diari Mediterráneo de Castelló i en el Diari Oficial de la Generalitat Valenciana, per a consulta i al·legacions, durant un nou termini de 20 dies addicionals, les alternatives tècniques presentades per Incosa, SA (reg. d'entrada núm. 7.060), Golf Peñíscola, SA (reg. d'entrada núm. 7.068), Nuespri, SL (reg. d'entrada núm. 7.069), Ensanche Urbano, SA (reg. d'entrada núm. 7.072), Investalco, SA (reg. d'entrada núm. 7.073), Investalco, SA (reg. d'entrada núm. 7.074) i Construcciones Castellón 2000, SAU (reg. d'entrada núm. 7.082).
  
2. La informació pública inclourà no tan sols la pública consulta de les alternatives tècniques i documentació que les integra, sinó també la consulta de totes les al·legacions presentades.
  
3. Durant el període d'informació pública esmentat no es podran presentar altres alternatives tècniques.»
  
Cosa que es fa pública perquè se'n prenga coneixement general.